**Mi-ai înșelat cu zel iubirea**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-ai înșelat cu zel iubirea

Din rozul trandafirilor regali

Inspir aromele de primăvară,

Uit amintirea anilor banali

Ce adeseori mă împresoară.

De acum, așteptarea nu-i la fel,

Îi dau iubirii întâietate,

Amorului ursit îi sunt fidel,

Inimă, din nou, tu ai dreptate!

Mai mult decât m-aș fi așteptat...

Sunt ros de apăsătoare gânduri,

Mă încearcă o porție de oftat

Și multe lacrimi printre rânduri.

Ai plecat, în pripă, fără să spui,

Fără să-mi dai o îmbrățișare,

Mi-e foarte greu, mă simt al nimănui,

Rătăcit, mă simt un oarecare.

Curg nopțile albe, gândind la noi,

Zilele sunt reci și infinite,

Tânjesc încă, la tine, la noi doi,

Dorințele-s vii, nebănuite.

Am citit scrisoarea așteptată,

Un fulger mi-a însoțit privirea,

Mă rog la Ceruri, să fii iertată,

Tu mi-ai înșelat cu zel iubirea.

Autor: Gabriel Stănciulescu